174. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Β2/45666/8313 της 19 Δεκ. 1991/14 Ιαν. 1992 (ΦΕΚ Β΄  9) Άρση περιορισμού στο μικτό βάρος των Φ.Δ.Χ. αυτοκινήτων ψυγείων Εθνικών Μεταφορών. Έχοντας υπόψη: 1.Τις διατάξεις της παρ. 7 του άρθρ. 4 του Νόμ. 383/76 (Α΄ 182) «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων» σύμφωνα με τις οποίες ο Υπουργός Μεταφορών και Επικοινωνιών δύναται να επιβάλλει ή να άρει περιορισμούς επί κυκλοφορούντων Φ.Δ.Χ. αυτοκινήτων. 2.Την αριθ. Β2/16068/1113/30.4.1986 (316 Β΄) απόφασής μας σύμφωνα με την οποία επεβλήθη περιορισμός στο μικτό βάρος των Φ.Δ.Χ. αυτοκινήτων ψυγείων εθνικών μεταφορών. 3.Το γεγονός ότι με τον παραπάνω περιορισμό καθίσταται αντιοικονομική η εκμετάλλευση των φορτηγών Δ.Χ αυτοκινήτων της κατηγορίας αυτής, με συνέπεια ν’ αυξάνεται το κόστος μεταφοράς των μεταφερομένων μ’ αυτά προϊόντων. Ότι με τον ισχύοντα στα Φ.Δ.Χ. αυτοκίνητα ψυγεία εθνικών μεταφορών περιορισμό υπάρχει απροθυμία μεταφορέων να μετατρέψουν τα Φ.Δ.Χ. αυτοκίνητά τους σε ψυγεία εθνικών μεταφορών με αποτέλεσμα να παρατηρείται έκδοση αδειών κυκλοφορίας Φ.Ι.Χ. αυτοκινήτων ψυγείων από διάφορες επιχειρήσεις για τα οποία μάλιστα δεν ισχύει παρόμοιος περιορισμός, αποφασίζουμε: 1.Αίρουμε τον περιορισμό στο μικτό βάρος Φ.Δ.Χ. αυτοκινήτων ψυγείων εθνικών μεταφορών, που είχε επιβληθεί με την αριθ Β2/16068/1113/ 30.4.86 (Β΄ 316) απόφασής μας, και επιτρέπουμε εφεξής την μετατροπή Φ.Δ.Χ. αυτοκινήτων άλλων κατηγοριών σε ψυγεία εθνικών μεταφορών ή την αντικατάσταση κυκλοφορούντων αυτοκινήτων ψυγείων εθνικών μεταφορών μέχρι του ανώτατου επιτρεπομένου μικτού βάρους. 2.Οι περιορισμοί ως προς τη διενέργεια διεθνών μεταφορών με Φ.Δ.Χ. αυτοκίνητα ψυγεία που είχε επιβληθεί με την αριθ. Α/41989/1855/20.1.79 (Β΄ 99) εξακολουθούν να ισχύουν. 3.Απαγορεύεται η ένταξη των φορτηγών αυτοκινήτων Δ.Χ. ψυγείων Εθνικών Μεταφορών σε μεταφορικές επιχειρήσεις ή σε συνεταιρισμούς διεθνών μεταφορών, προς εκτέλεση διεθνών μεταφορών. 4.Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. (Αντί για τη σελ. 242,8947) Σελ. 242,8947(α) Τεύχος - Σελ.  Φορτηγά αυτοκίνητα 21.Ε.δ.173-174 